Benki ya I&M Tanzania

Benki ya I&M Tanzania ni benki ya biashara nchini Tanzania yenye makao yake makuu jijini Dar es Salaam na tawi lake lipo nchini Kenya. Imepewa leseni na Benki Kuu ya Tanzania, benki kuu na mdhibiti wa kitaifa wa benki. 

Kuanzia Desemba 2013, benki hiyo ilikuwa taasisi ya kifedha ya ukubwa wa kati, ikitoa huduma za kibenki kwa watu binafsi na wafanyabiashara, kwa kusisitiza kuhudumia wateja wa kati na wakubwa wa kampuni. Wakati huo, jumla ya mali za benki zilikuwa na thamani ya takribani Dola milioni 175.5 (TZS: 296.6 bilioni), huku hisa za wanahisa zikikadiriwa kuwa Dola milioni 17.4 (Shilingi za kitanzania: 29.4 bilioni). 

 Historia 
Benki ilianza kufanya kazi nchini Tanzania mnamo 2002 kama Benki ya Umoja, na makao makuu yake yako Dar-es-Salaam. Kufikia mwaka 2010 iliendesha matawi mawili huko Dar-es-Salaam na tawi la tatu huko Arusha. Mnamo Januari mwaka huo huo, wanahisa wa Benki ya umoja waliuza hisa zao kwa benki ya I&M. Wawekezaji wengine katika ushirika huo ni pamoja na PROPARCO, Wakala wa maendeleo ya Ufaransa, Mfuko wa Kibo, kampuni ya usawa ya kibinafsi iliyoko Mauritius na Michael Shirima, mfanyabiashara wa Kitanzania ambaye ndiye kiongozi mkubwa katika Precision Air.  http://allafrica.com/stories/201009200918.html

 Umiliki 
Benki ya I&M Tanzania inamilikiwa na taasisi na mtu mmoja binafsi kama ilivyoonyeshwa katika jedwali hapa chini: 
Umiliki  wa HisaIdadiJina  la MmilikiAsilimia  ya Umiliki1Benki ya I&M55.032PROPARCO ya Ufaransa20.03Mfuko wa Kibo wa Mauritius20.04Michael Shirima wa Tanzania4.97Jumla100.0

 Matawi 
Kuanzia Novemba 2014, Benki ya I&M (Tanzania) inasimamia matawi yafuatayo ya mtandao: 

 Tawi Kuu - Mtaa wa Indira Gandhi Karibu na Nida Textiles Mills, Dar es Salaam
 Tawi la Moshi - Barabara ya Rindi Lane, Moshi
 Tawi la Oysterbay - Toure Drive & Ghuba Road, 344 Block F, Oysterbay Area, Dar es Salaam
 Tawi la Maktaba - Mraba wa Maktaba, Mtaa wa Maktaba, Dar es Salaam
 Tawi la Kariakoo - 21 Mtaa wa Livingstone, Kariakoo, Dar es Salaam
 Tawi la Arusha - 4 Block R, Jengo la Falcon, Mtaa wa Jakaranda, Arusha
 Tawi la Barabara ya Nyerere - Jengo la Plaza la PSSSF kando ya Barabara ya Nyerere
 Tawi la Mwanza - Mtaa wa Uhuru Mwanza.

 Marejeo 

Jamii:Benki za Tanzania
Jamii:USLWA